text: Kun en fyrværkerismugler stoppet
  30 december 2011 kl. 08.17
  Kun en enkelt fyrværkeri-smugler gik i politiets og Skats finmaskede net på grænsen torsdag. Han havde et stort parti kanonslag - og kan vente en bøde på 1500 kr.
  Hele torsdag stod betjente og skattefolk ved flere grænseovergange, da det tyske detailsalg af nytårsskyts traditionen tro åbnede tre dage før nytårsaften. 
  Og selv knaldperler er det forbudt at tage med ind i Danmark.
  Men tilsyneladende var der kun få, som blev fristet af de tyske tilbud om specielt kinesere og kanonslag, som er forbudt i Danmark. 
  Fyrværkeri-razziaen fortsætter fredag.
  